 **LATVIJAS PAŠVALDĪBU SAVIENĪBA**

Nr.29

27.07.2012.

**99.**

**INFORMĀCIJAI UN DARBAM**

[www.lps.lv](http://www.lps.lv/)

**ŠONEDĒĻ**

**„Eiropas Gada pašvaldību 2012” vērtē Kurzemē un Pierīgā**



**Šobrīd konkursa „Eiropas Gada pašvaldība 2012” vērtēšanas komisijai ir saspringts laiks, jo ir izvērtēta jau vairāk kā puse no 2.kārtā izvirzītajām pašvaldībām. Šonedēļ vērtēšanas komisija viesojās Liepājas pilsētas, Ventspils pilsētas, Kuldīgas novada, Rīgas pilsētas, Jūrmalas pilsētas un Alojas novada pašvaldībās**.

Liepājas pilsētā konkursa komisija apmeklēja Jūrmalas parku, un īpašu uzmanību pievērsa uz ielām bruģī iebūvētajām vadlīnijām neredzīgajiem un vājredzīgajiem cilvēkiem. Tālāk sekoja tikšanās ar Liepājas Diabēta biedrības pārstāvjiem, kuri pastāstīja par ikdienas darbu. Bija iespēja satikt arī biedrības „Liepājas Jaunie vanagi” pārstāvjus un brīvprātīgos no Spānijas, Velsas un Gruzijas. Konkursa komisija aplūkoja, kur mājo Liepājas Pensionāru biedrība, un, ar ko biedrība ikdienā nodarbojas. Tālāk komisija tika iepazīstināta ar Liepājas Neredzīgo biedrības darbu un iespējām, kuras var izmantot iedzīvotāji. Noslēgumā komisija apmeklēja Liepājas Olimpisko centru, kurā demonstrēja, kā cilvēki ar kustību traucējumiem, kuri ikdienu pavada invalīdu ratiņos, var peldēties baseinā ar speciāla krēsla palīdzību.

Kuldīgas novada pašvaldībā konkursa komisija apmeklēja Kuldīgas Galveno bibliotēku un Tautas lietišķās mākslas studiju, kur notiek tautastērpu šūšana. Šajā studijā, tautastērpu izstrādes procesā, savas amata prasmes pielieto gan jaunie, gan arī seniori. Pēcāk, komisija iepazinās ar Sociālā dienesta darbu un dienas centra „Kopā būt” klientiem. Bija iespēja arī apskatīt Kuldīgas novada sporta skolas vieglatlētikas manēžu un tajā notiekošo. Vizītei noslēdzoties, komisija apmeklēja Kuldīgas Restaurācijas centru, kur iepazinās, kā paaudzes sadarbojas arī restaurācijas darbā.

Ventspils pilsētas apmeklējuma laikā komisija varēja iepazīties ar Augstskolas Mūžizglītības centru un tā sniegtajām iespējām. Ventspils pilsētas domes Digitālā centra vadītājs iepazīstināja komisiju ar centra ikdienas darbu, un kā tas ir noderīgs visu paaudžu iedzīvotājiem. Viesošanās noslēgumā komisija apmeklēja Ziemeļkurzemes Amatniecības centra „Amatu māju” un Pārventas bibliotēku.

Rīgas pilsētā vērtēšanas komisija apmeklēja - Daugavas promenādi, Kluso dārzu Katoļu ielā, RSD Dienas **centru "Ābeļzieds”, Miera dārzu,**  Aktīvās atpūtas sporta centru, Reģionālo sporta centru „Sarkandaugava”, Amatu māja Iļģuciemā un RCB filiālbibliotēku Imantā, filiālbibliotēku Brīvības ielā, kā arī filiālbibliotēku „Vidzeme” un RSAC „Stella maris”.

Savukārt Jūrmalā bija iespēja viesoties un iepazīties ar notiekošo Bulduru bibliotēkas Eiropas Savienības informācijas punktā, Jūrmalas Sociālās aprūpes centrā „Saulstari”, kur ar praktiskiem piemēriem demonstrēja ergoterapeita un fizioterapeita pakalpojumu sniegšanu, kā arī prezentēja kā notiek aktīva un veselīga novecošana Jūrmalā. Komisija apmeklēja arī Jūrmalas Dienas aprūpes centru pensijas vecuma personām, Kultūras centru, Jūrmalas pilsētas domes Sporta nodaļu, Vaivaru pamatskolu, Izglītības iestāžu sporta laukumu, tai skaitā, Majoru vidusskolas sporta laukums un sporta zāli „Taurenītis” un Dzintaru Mežaparks.

Rīgas plānošanas reģiona vizītes noslēdzās ar Alojas novada pašvaldības apmeklējumu, kur bija iespēja viesoties Alojas Dienas centrā. Šeit notiek aktīva brīvā laika pavadīšana, nodarbības, dažādas tikšanās organizētas, kā arī ir austuve. Savukārt Alojas sporta halle novadā nodrošina sporta aktivitātes visām paaudzēm. Vēl bija iespēja apmeklēt Staiceles bibliotēku un muzeju. Komisijas pārstāvji viesojās arī Vilzēnu tautas namā, kas aktīvi darbojas kultūras aktivitātēs. Viesošanās Alojā noslēdzās ar Puikules sabiedriskā centra apmeklējumu, kur notiek aktivitātes dažādām paaudzēm.

Nākamajā nedēļā noslēgsies vērtēšanas vizītes un komisija viesosies Daugavpils pilsētā, Dagdas, Balvu, Rūjienas, Gulbenes novadu pašvaldībās un Valmieras pilsētas pašvaldībā.

****Kā jau iepriekš tika ziņots, turpinot labās tradīcijas, kuras LPS aizsāka rīkojot konkursu „Sakoptākais Latvijas pagasts”, šogad pirmo reizi apbalvos Eiropas gada pašvaldību. Katru gadu šī konkursa tēma mainīsies atbilstoši Eiropas Gada tēmai. Šis gads ir veltīts aktīvai un veselīgai novecošanai, un paaudžu sadarbībai. Šim gadam mērķis ir veicināt pašvaldību atbalstu iedzīvotāju aktīvai, veselīgai novecošanai un paaudžu solidaritātei, veselīgam dzīvesveidam, kā arī Eiropas Savienības vērtību popularizēšanai un sabiedrības iesaistei starptautiskā sadarbībā.

Konkursu Latvijas Pašvaldību savienība rīko sadarbībā ar Eiropas Komisijas pārstāvniecību Latvijā, Izglītības un zinātnes ministriju, Veselības ministriju, Labklājības ministriju un Vides aizsardzības un reģionālās attīstības ministriju.

Konkursu „Eiropas Gada pašvaldība 2012” atbalsta Latvenergo koncerns, Swedbank AS, AS „Grindeks”, Taipejas misija Latvijā, Eiropas Komisijas pārstāvniecība Latvijā, Eiropas Parlamenta deputāte Inese Vaidere, AS „Valters un Rapa” ,AS „Laima” un AS „Latvijas Valsts meži”. Konkursa informatīvie atbalstītāji ir „Latvijas Avīze”, Latvijas Televīzija, Latvijas Radio un žurnāls „Logs”.

Vairāk lasiet [www.lps.lv](http://www.lps.lv)

**\*\*\***

******27.jūlijā Latvijas Pašvaldību savienības (LPS) telpās notika LPS pārstāvju tikšanās ar Vecpiebalgas novada pašvaldības sadarbības partneriem no Tīringenes federālā zemes Vācijā. Vecpiebalgas novada pašvaldību pārstāvēja Ella Frīdvalde-Andersone, LPS pārstāvēja – Māris Pūķis, LPS vecākais padomnieks un Elita Kresse - Ārējo sakaru koordinatore, padomniece bērnu, jaunatnes un ģimenes jautājumos**. Tikšanās laikā M.Pūķis iepazīstināja delegāciju ar LPS vēsturi, struktūru un svarīgākajiem notikumiem LPS darbībā un attīstībā. Tikšanās norisinājās pozitīvā gaisotnē, to apliecināja Tīringenes federālā zemes pārstāju atsaucība un pateicības izteikšana gan Vecpiebalgas novada pašvaldības priekšsēdētājai **Ellai Frīdvaldei-Andersonei, gan LPS pārstāvjiem.**

**\*\*\***

**Pašvaldībai jauna funkcija – apliecināt referenduma ierosinātāju parakstus**

Pašvaldību aptauja par iespēju pašvaldības institūcijās apliecināt referendumu atbalstītāju parakstus domas dalījās. Vairākos pašvaldību atzinumos bija pamatots, ka bez būtiskām izmaiņām likumos un valsts garantēta finansējuma tas nav iespējams. Virkne pašvaldību piekrita to darīt bez maksas uz sava budžeta rēķina. Tāpēc Saeimas Juridiskā komisija tika informēta par viedokļu dažādību, kā arī aicināta stingri ievērot likumā paredzētās jaunu funkciju uzdošanas procedūras.

Saeima ceturtdien, 26.jūlijā, otrreizējā caurlūkošanā pieņēma Juridiskās komisijas sagatavotos grozījumus likumā „Par tautas nobalsošanu un likumu ierosināšanu”.

Saskaņā ar Saeimas Juridiskās komisijas priekšsēdētāja Ilmas Čepānes viedokli „Komisija ir pilnveidojusi likuma redakciju, ņemot vērā Valsts prezidenta izteiktos apsvērumus, kas bija par pamatu parlamenta pieņemtā likuma nosūtīšanai otrreizējai caurlūkošanai. Tagad likumprojektā skaidri noteiktas pašvaldību iestādes, kas nodrošinās parakstu apliecināšanu, būtiski samazinātas parakstu apliecināšanas izmaksas pašvaldībās, kā arī pārejas periodā saglabāta divpakāpju procedūra likumu ierosināšanai, nosakot, ka pirmajā posmā jāsavāc 50 000 vēlētāju parakstu. Savukārt, lai rosinātu Saeimas atlaišanu, pārejas periodā pirmajā posmā joprojām būs jāsavāc 10 000 parakstu,” ([www.saeima.lv](http://www.saeima.lv)).

Saeimas akceptētā likumprojekta redakcija precizē, ka vēlētāju parakstus 12 mēnešu laikā pēc likumprojekta iesniegšanas var apliecināt pie zvērināta notāra, dzīvesvietas deklarēšanas vietās pašvaldībās, bāriņtiesā, kura veic notariālas darbības, vai novados pie pagasta vai pilsētas pārvaldes vadītāja. Maksu par paraksta apliecināšanu bāriņtiesā vai pašvaldības institūcijā nosaka, ņemot vērā paraksta apliecināšanai nepieciešamās tiešās administratīvās izmaksas, taču tās nevar pārsniegt pusi no summas, kas likumā noteikta paraksta īstuma apliecināšanai bāriņtiesās.

Kas maksās otru pusi administratīvo izmaksu un kas apmaksās parakstu apliecināšanai nepieciešamo tiešsaisti ar valsts reģistriem komisija nevēlējās diskutēt.

Diemžēl, Saeimas Juridiskā komisija neuzklausīja aicinājumus:

1. Izvēlēties lētāko un efektīvāko procedūru (kas būtu sasniedzama, ja pašvaldība pati noteiktu efektīvāko kārtību parakstu apstiprināšanai);
2. Skaidri noteikt jaunās funkcijas statusu.

Radot vienveidīgas institūcijas nevarēs optimāli izmantot pašvaldības darbiniekus. Radušos zaudējumus, būtu jāsedz no valsts budžeta.

Ja līdz ar jaunas funkcijas (Valsts pārvaldes iekārtas likuma terminoloģijā – jauna valsts pārvaldes uzdevuma) ieviešanu jānosaka finansēšanas avoti. Kamēr to valsts nav izdarījusi (likums nodrošina tikai daļu no nepieciešamā finansējuma) vai nav panākta vienošanās ikgadējās sarunās, funkcija uzskatāma nevis par obligātu, bet gan brīvprātīgu. Juridiskais statuss būs atkarīgs nevis no likuma normām, bet gan no sarunu rezultāta.

Žēl, ka tiesiskuma koalīcijas pārstāvji paši nevēlas pildīt likumus...

Māris Pūķis, Dr.oec., LPS vecākais padomnieks

**\*\*\***

**Jau rīt - 28.jūlijā Carnikavā notiks Latvijas pašvaldību darbinieku Sporta diena – pirmie sporta svētki pašvaldību pārstāvjiem pēc novadu reformas.** Sporta diena ir veltīta Eiropas aktīvās novecošanas un paaudžu solidaritātes gadam un to organizē Carnikavas novada dome sadarbībā ar Latvijas Pašvaldību savienību (LPS).„Prieks, ka šī tradīcija atkal ir atjaunota, tā ir laba iespēja veselīgi un saturīgi pašvaldību darbiniekiem pozitīvā gaisotnē kopā pavadīt brīvo laiku,” saka LPS priekšsēdis Andris Jaunsleinis.

Pašvaldību darbinieki sacentīsies skriešanā 5 km un 1 km distancēs, kas vedīs kā pa Carnikavas ielām, tā gleznainajām Piejūras dabas parka takām, un neiztrūkstoša būs arī „jautrā stafete”.

Arī Carnikavas iedzīvotāji un viesi ir aicināti atbalstīt pašvaldību darbinieku sacensības, kā arī būt gataviem sportot pašiem. Sākot no plkst.10:00, ikviens varēs savu veiklību un spēku izmēģināt jautrās stafetēs un dažādās aktivitātēs, piemēram, loku šaušanā un nēģu mešanā grozā, kā arī doties izjādē ar zirgu vai ar laivu izbraukt pa Gauju. Visiem būs iespēja nobaudīt uz ugunskura vārītu zivju zupu, bet plkst. 19:00 sāksies balle kopā ar grupu „Rīgas Viļņi” un DJ Ufo.

LPS Sporta dienu atbalsta SIA Fiberglass, Swedbank, Rexona, Venden, SIA Fristar, AS Rīgas Piena kombināts, Blue Box, Sporta laboratorija, Sports 2000.

**JAUNNEDĒĻ UN TURPMĀK**

**2.augustā plkst.1100 Finanšu ministrijā, Rīgā, Smilšu ielā 1, 202.telpā notiks Latvijas Pašvaldību savienības un Finanšu ministrijas sarunas. Sarunu darba kārtībā - Valsts budžeta 2012.gadam grozījumi**.

Lūdzam pašvaldību pārstāvjus ierasties Latvijas Pašvaldību savienībā, Rīgā, Mazā Pils ielā 1, 4.stāva zālē **plkst.1000** sarunās ietvertā jautājuma pārrunāšanai.

**\*\*\***

**3.augustā, plkst.12:00 plānota Latvijas Pašvaldību izpilddirektoru asociācijas (LPIA) ikmēneša sanāksme**, kas notiks Rēzeknē. Ar darba kārtību var iepazīties **Pielikumā Nr.4**

**\*\*\***

Turpinās konkursa „Eiropas Gada pašvaldība” vērtēšanas 2.kārtas vizītes pašvaldībās. Plašāku informāciju skaties: [www.lps.lv](http://www.lps.lv) .

**\*\*\***

**LPS NESASKAŅO**

* „Par Ministru kabineta noteikumu projektu „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju” (Pielikums Nr.1)
* „Par Ministru kabineta noteikumu projektu „Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām” ( Pielikums Nr.2)
* Par Ministru kabineta noteikumu projektu „Jūras plānojuma izstrādes, ieviešanas un uzraudzības kārtība” (Pielikums Nr.3)

**LPS SASKAŅOŠANAI PIEPRASĪTIE DOKUMENTU PROJEKTI**

VSS-747 – [Likumprojekts "Grozījumi Ugunsdrošības un ugunsdzēsības likumā"](http://www.mk.gov.lv/lv/mk/tap/?pid=40257580)

VSS-751 – [Likumprojekts "Grozījums likumā "Par iedzīvotāju ienākuma nodokli""](http://www.mk.gov.lv/lv/mk/tap/?pid=40257591)

VSS-739– [Noteikumu projekts "Grozījumi Ministru kabineta 2007.gada 6.marta noteikumos Nr.171 "Kārtība, kādā iestādes ievieto informāciju internetā""](http://www.mk.gov.lv/lv/mk/tap/?pid=40257544)

VSS-740 – [Instrukcijas projekts "Grozījums Ministru kabineta 2009.gada 15.decembra instrukcijā Nr.19 "Tiesību akta projekta sākotnējās ietekmes izvērtēšanas kārtība""](http://www.mk.gov.lv/lv/mk/tap/?pid=40257546)

VSS-741 – [Noteikumu projekts "Grozījumi Ministru kabineta 2009.gada 25.augusta noteikumos Nr.970 "Sabiedrības līdzdalības kārtība attīstības plānošanas procesā""](http://www.mk.gov.lv/lv/mk/tap/?pid=40257545)

**PROJEKTI, SEMINĀRI, FINANSĒJUMS, DAŽĀDI**

**Vēl pieciem uzņēmumiem iespējams līdz 50% finansējums dalībai izstādē „Riga Food 2012” (pieteikumi jāiesniedz līdz š.g. 31.jūlijam)**

Šobrīd uzņēmumi meklē jaunas iespējas, kā sevi pilnveidot un realizēt tirgū. Kā viena no iespējām, ko uzņēmumi labprāt izmanto, ir dalība dažādās izstādēs, tajā skaitā, "Riga Food 2012". Atsaucoties uz vairākkārtējiem zvaniem un izvērtējot pastiprināto interesi, Latvijas Uzņēmējdarbības Attīstības centrs (LUAC) izskatījis iespēju vēl pieciem uzņēmumiem nodrošināt līdz 50% finansējumu izstādes stenda laukuma nomai. Atbalstot uzņēmējus, kā arī dodot iespēju apliecināt vietējo kompāniju kvalitāti un profesionalitāti, LUAC izstādes dalībniekiem dod iespēju saņemt līdz pat 50% finansējumu stenda laukuma nomai. Uzņēmumiem ir iespēja šo atlaidi saņemt, gan piedaloties izstādē individuāli, gan piedāvājot savu produkciju LUAC preču zīmju “Dabīgs Produkts”, “Latvijas Produkts” un “Quality Product of Latvia” kopstendā, tādējādi atšķiroties no pārējiem dalībniekiem un piešķirot saviem produktiem vai pakalpojumiem lielāku pievienoto vērtību.

Interesenti, kas vēlas piedalīties izstādē un saņemt līdz 50% finansējumu, aicināti sūtīt pieteikumu uz [**luac@luac.lv**](mailto:luac@luac.lv) **līdz 31.jūlijam!!**

**\*\*\***

image001 **24. jūlijā Latvijas Investīciju un attīstības aģentūrā, Pērses ielā 2, Rīgā (2.stāva zālē) notiks seminārs par programmas „Pasākumi centralizētās siltumapgādes sistēmu efektivitātes paaugstināšanai” projektu vērtēšanas kritērijiem un projekta ieviešanas prasībām.**

Kā zināms, šī gada 29.jūnijā Latvijas Investīciju un attīstības aģentūra (LIAA) uzsāka atklāta konkursa 4.kārtas projektu iesniegumu pieņemšanu aktivitātē „Pasākumi centralizētās siltumapgādes sistēmu efektivitātes paaugstināšanai”. Programmas ietvaros centralizētās siltumapgādes uzņēmumiem būs iespēja saņemt Kohēzijas fonda līdzfinansējumu siltumavota un pārvades un sadales sistēmas rekonstrukcijai un būvniecībai, tai skaitā tehnoloģisko iekārtu iegādei un uzstādīšanai.

Aktivitātes ietvaros pieejamais finansējums – 19748442,25 latu. Plašāka informācija par šo programmu pieejama saitē: <http://www.liaa.gov.lv/lv/es_fondi/pienemsana/pasakumi_centralizetas_siltuma/>

Reģistrēties semināram sekojošā saitē: <http://www.liaa.gov.lv/lv/sakumlapa/pasakumi/julijs/pcs_24072012/>

**\*\*\***


**Par iespēju pieteikties dalībai projektos pilsētvides attīstības programmā URBACT II**

Vides aizsardzības un reģionālās attīstības ministrija (VARAM) informē, ka 2012.gada 23.aprīlī Eiropas Savienības struktūrfondu 3.mērķa „Eiropas teritoriālā sadarbība” pilsētvides attīstības programmas URBACT II (turpmāk – URBACT II programma) Uzraudzības komiteja apstiprināja 19 projektu idejas, kas paredz veidot tematiskos tīklus dažādos pilsētvides jautājumos.

URBACT II programma atbalsta sadarbības tīklus starp Eiropas Savienības, Norvēģijas un Šveices pilsētām, palīdzot tām veikt pilsētvides politikas vajadzību analīzi, nodrošināt pieredzes apmaiņu, identificēt un ieviest paraugprakses, kā arī izstrādāt rīcības plānus, rekomendācijas un vadlīnijas pilsētvides politikas uzlabošanai dažādās jomās vietējā, valsts un Eiropas Savienības līmenī.

VARAM aicina Jūs izvērtēt iespējas un pieteikties partnerībai atlasīto projektu ideju  attīstības un ieviešanas posmā. **Pieteikties** **dalībai tematiskajā tīklā var sešu mēnešu laikā (līdz 2012.gada oktobra beigām) !!!**

**Papildus informācija ir** pieejama URBACT II programmas mājas lapā - <http://urbact.eu/> un VARAM mājas lapā [http://www.varam.gov.lv](http://www.varam.gov.lv/)

**\*\*\***

**Jaunpiebalgas pagasts informē par gaidāmo Izstādi – gadatirgu „Izvēlies Piebalgu” kurš notiks 11.augustā un Vislatvijas Dziesminieku Saietu kurš notiks no 10. līdz 12. augustam aicinām visus uz Jaunpiebalgas pagasta Lielkrūzēs!**

Vairāk informācijas : <http://www.jaunpiebalga.lv/>

**\*\*\***

**Meklē sadraudzības pilsētu**

**Kremenčugas pilsēta Ukrainā ir izteikusi vēlmi meklēt sadraudzības pilsētu Latvijā.** Pilsētu interesē arī sadarbība starp augstākās izglītības iestādēm, kā reālākos sadarbības partnerusvarētu izskatīt pilsētas, kur šādas iestādes ir. Intereses gadījumā sazināties ar Ievu Majori, 2.sekretāri Latvijas Republikā vēstniecībā Ukrainā – [ieva.majore@mfa.gov.lv](mailto:ieva.majore@mfa.gov.lv)

**Pielikumā Nr.5; 6** ir atrodama sīkāka informācija par Kremenčugas pilsētu Ukrainā.

**\*\*\***

****

**Covenant capaCITY Conference - Energy Action Planning made easy! Līguma izturības, ietilpības konference – Enerģijas darbības plānošana ir veicama vienkārša.**

18.septembrī Zviedrijas pilsētā Malmē notiks konference - Energy Action Planning made easy! Konferences laikā - 19.spetembrī ir paredzēts arī mācību brauciens (ierobežots vietu skaits). Sīkāku informāciju var atrast:

<http://www.covenant-capacity.eu/fileadmin/uploads/en/Events/Conference-Prog-Malmo_SEAPstartup-v5.pdf>

**Konference un mācību brauciens ir bezmaksas!!!**

**\*\*\***

**Ziedot.lv programma „Kopgalds” līdz 6.augustam aicina pieteikties atbalstam biedrības, nodibinājumus un reliģiskās organizācijas, kas sniedz zupas virtuves pakalpojumus.** Atbalsts zupas virtuvēm tiks sniegts proporcionāli zupas virtuvē izsniegto porciju skaitam, bet ne vairāk kā LVL 4`500 apmērā vienai zupas virtuvei. Atbalstu varēs saņemt zupas virtuves labiekārtošanai (inventāra iegādei, remontdarbiem u.tml.), uzturēšanai (ikmēneša maksājumiem), kā arī pārtikas iegādei.

Programmu jau trešo gadu tiek īstenota pateicoties Borisa un Ināras Teterevu fonda finansējumam un veikalu tīkla Rimi atbalstam.

Nolikumu un pieteikuma anketu skatiet -**www.kopgalds.lv**

**\*\*\***

**Viss ir Tavās rokās, Jaunieti!**

Ikviena sasniegta rezultāta pamatā ir ideja un mērķis, motivācija un sadarbība ar citiem. Vairākām pusēm sadarbojoties mērķu sasniegšanā ir iespējams paveikt lielus darbus un gūt iedvesmu vēl lielākiem darbiem nākotnē. Šādas sadarbības labās prakses piemērs ir Jūrmalas jauniešu, jaunatnes NVO un jauniešu klubu pārstāvju seminārs „Viss ir tavās rokās, jaunieti!”, kuru no 28.- 30. jūnijam, ar Jūrmalas pilsētas domes un biedrības „Jaunatnes līderu koalīcija” (JLK) finansiālu atbalstu, īstenoja Jūrmalas Bērnu un jauniešu interešu centrs (Jūrmalas BJIC) un JLK.

Vairāk skatīt **pielikumā NR. 7**

**\*\*\***

**Aicinām iepazīties ar jaunākajām ziņām par finanšu piesaistes iespējām no Rīgas plānošanas reģiona. Plašāku informāciju skatīt** [www.esfinanses.lv](http://www.esfinanses.lv)

JAUNUMI*:*

Publicēts Grundtvig darbnīcu katalogs septembrim-oktobrim:

**19.07.2012**

Valsts izglītības attīstības aģentūras mājas lapā ir pieejams Eiropas Komisijas sagatavotais jauno Grundtvig darbnīcu katalogs, kurā pagaidām pieejamas darbnīcas, kas notiks 2012. gada septembrī - oktobrī. Grundtvig darbnīcu mērķis ir dot iespēju pieaugušajiem (vecumā no 18 gadiem) izglītojamiem piedalīties mācību pasākumos un semināros, kas notiek kādā Mūžizglītības programmas dalībvalstī.

**PASĀKUMI**

Apmācības „Jauniešu demokrātijas projektu inkubators”

23.08.2012, Latvija

Jaunatnes lietu speciālisti un jaunatnes darbinieki, ārpusklases darba organizatori skolās, jauniešu organizāciju pārstāvji un aktīvi jaunieši, kas vēlas uzņemties iniciatīvu un īstenot jauniešu demokrātijas projektus programmas „Jaunatne darbībā” ietvaros, tiek aicināti piedalīties apmācībās „Jauniešu demokrātijas projektu inkubators”. Pieteikšanās līdz 23.jūlijam.

Kontaktinformācija: [infocentrs@rpr.gov.lv](mailto:infocentrs@rpr.gov.lv)

**\*\*\***

****

**VRAA informē**

[](http://www.vraa.gov.lv/lv/news/article.php?id=28062)**Portālā** [**www.Latvija.lv/studijas**](http://www.Latvija.lv/studijas) **studentiem pieejami pieteikšanās rezultāti pamatstudijām**

[Lasīt vairāk](http://www.vraa.gov.lv/lv/news/article.php?id=28062)

**Līdz 30.jūlijam vēl var pieteikties ESPON NORBA noslēguma konferencei**

Konference **„Teritorial cohesion in Europe and in the BSR”** (Teritoriālā kohēzija Eiropā un Baltijas jūras reģionā) norisināsies š.g. **30.-31.augustā Jūrmalā**, Baltic Beach Hotel. Konferencē aicināti piedalīties reģionālo politiku veidotāji, īstenotāji, pētnieki un citi interesenti, kuru profesionālā darbība ir saistīta ar kohēzijas, stratēģiskās plānošanas vai teritoriālās pārvaldības jautājumiem. [Lasīt vairāk](http://www.vraa.gov.lv/lv/news/article.php?id=27486)

**PIELIKUMOS**

* Nr.1;2;3 – LPS nesaskaņojumi;
* Nr.4 – darba kārtība Latvijas Pašvaldību izpilddirektoru asociācijas (LPIA) ikmēneša sanāksmei;
* Nr.5,6 – informācija par Kremenčugas pilsētu Ukrainā;
* Nr.7 – Informācija par seminārs „Viss ir tavās rokās, jaunieti!”;

*Pašvaldībām aktuālu informāciju lasiet arī LPS mājas lapā* [*www.lps.lv*](http://www.lps.lv)

*Sekojiet LPS aktualitātēm arī twitter.com:* [*http://twitter.com/lps\_lv*](http://twitter.com/lps_lv)

***Ilze Mutjanko,*** *LPS padomniece sabiedrisko attiecību jautājumos,* [*ilze.mutjanko@lps.lv*](mailto:ilze.mutjanko@lps.lv)